આપણી આસપાસ એવા બાળકો હોય છે, જેઓ તરવરાટથી થનગનતા હોય છે. એવા બાળકો જેઓ આત્મવિશ્વાસ, મૈત્રીપૂર્ણ વ્યવહાર અને હાર-જીતને પચાવવાની ક્ષમતા ધરાવતા હોય. બીજી તરફ પોતાનાથી જ હારેલા, જાત પર વિશ્વાસ નહીં રાખનારા, ખાસ કરીને ‘હું આ કરી શકીશ’ તેવી ભાવનાનો અભાવવાળા બાળકો હોય છે. એવી કઇ બાબત છે જે આ બંને પ્રકારના બાળકોના સ્વાભિમાનના સ્ત્તરને અલગ પાડે છે. ઘણાં માતા-પિતા આત્મવિશ્વાસ કેટલો જરૂરી છે.– તે જાણતા હોય છે, પણ આ સ્વાભિમાન હકીકતે શું છે? તેને કેવી રીતે બાળકોમાં કેળવી શકાય છે?